tomron87/hebrew-wikipedia-sentences-corpus huggingface dataset:
Unix נכתבה מחדש על ידי קן תומפסון ודניס ריצ'י בשפת C, והמעבר משפת סף לשפה העילית גרם למערכת להיות ניידת יותר בין סביבות מחשוב.
בשנת 1974 פרסמו תומפסון וריצ'י מאמר על מערכת Unix, והוא הביא לבקשות רבות של אוניברסיטאות לקבל לידיהן עותק של המערכת ממעבדות בל.
כיוון שנאסר על AT&T, חברת האם של מערכות בל, למכור מערכות הפעלה למחשבים, היא הסכימה לתת עותקים של המערכת תחת רישיון.
ב-1984 פורקה החברה, ההגבלות עליה הוסרו והיא חדלה לספק את יוניקס ללא תשלום.
האוניברסיטאות לימדו יוניקס, פיתחו גרסאות שונות של התוכנה והפיצו אותן.
אוניברסיטת ברקלי הפיצה את BSD, ריצ'רד סטולמן החל לעבוד על גנו, ולינוס טורבאלדס פיתח את הליבה של מערכת ההפעלה לינוקס.
החל מסוף שנות השמונים, נעשו מאמצים לקבוע תו תקן אחיד למערכות דמויות יוניקס, הידוע בשם POSIX.
מטרתו הייתה לספק בסיס לכלל מערכות ההפעלה.
ארגון התקינה IEEE ביסס את POSIX על המבנה המצוי של גרסאות יוניקס נפוצות, והוציא לאור את המפרט הראשון מסוג זה בשנת 1988. באותה שנה יצא גם מפרט Single unix specification על ידי קבוצת אוסטין המבוסס על עבודות מוקדמות יותר של IEEE.
החל מ־1998 החלו הסטנדרטים בפעולת מיזוג, וכיום הם מאוחדים.
במאמץ להשגת תאימות, הסכימו מספר יצרנים על מפרט המכונה ELF -
Executable and Linkable Format כמכנה משותף למבנה הקבצים הבינאריים והאובייקטים.
שיטה זו הבטיחה תאימות מסוימת בין קבצים בינאריים העובדים על אותו CPU.
מבנה מערכת הקבצים של מספר מערכות מוגדר על פי Filesystem Hierarchy Standard (מפרט מבנה עץ הקבצים).
עם זאת, מפרט זה שנוי במחלוקת, ואף בקהילת לינוקס נמצאים חריגות מגישה זו.
בסרט פארק היורה הראשון באחת הסצנות האחרונות, מוזכרת מערכת ההפעלה, המריצה ממשק ניהול גרפי לניהול הפארק.
Unplugged הוא אלבום הופעה של להקת הגראנג' אליס אין צ'יינס.
הופעה זו יצאה גם בפורמט DVD.
האלבום שיצא ב-1996 הוא חלק מסדרת הקונצרטים MTV Unplugged ומתעד את הופעתה הראשונה של הלהקה לאחר שלוש שנים.
חברי הלהקה הציגו בו 12 משיריהם המוכרים בעיבודים אקוסטיים, וכן שיר חדש בשם "Killer Is Me".
עם הלהקה הופיע גיטריסט נוסף, סקוט אולסן מלהקת הארט, על מנת להעשיר את צליל הגיטרות.
במהלך ההופעה הייתה בריאותו הלקויה של ליין סטאלי ברורה לעין, מה שלא מנע מהאלבום לקבל ביקורות משבחות, להגיע למקום השלישי במצעדי המכירות ולצאת גם כ-DVD.
עם הזמן הגיע האלבום למעמד של פלטינה משולשת.
במהלך ההופעה ציין סטאלי: "אני חייב לומר שזו ההופעה הטובה ביותר שקיימנו מזה שלוש שנים" בעוד שון קיני עונה לו "אבל ליין, זאת ההופעה היחידה...".
על הגיטרה של מייק אינז מופיע המשפט "Friends don't let friends get haircuts" תוך התייחסות לחברי להקת מטאליקה שישבו בקהל ובדיוק הסתפרו, לפני הוצאת אלבומם Load.
Unplugged הוא אלבום הופעה של אריק קלפטון אשר הוקלט ב-16 בינואר 1992, עבור סדרת ההופעות האקוסטיות, MTV Unplugged, אשר הופקה על ידי רשת MTV.
האלבום זיכה את קלפטון בשישה פרסי גראמי: תקליט השנה, אלבום השנה, שיר השנה, ביצוע הפופ הווקאלי הטוב ביותר - זמרים, ביצוע הרוק הווקאלי הטוב ביותר - זמרים, שיר הרוק הטוב ביותר.
השיר Tears in Heaven זכה בשלושה מתוך ששת התארים.
האלבום הגיע למקום הראשון במצעד Billboard 200, מכר למעלה מעשרה מיליון עותקים בארצות הברית והגיע למעמד של אלבום זהב.
ההופעה נערכה באולפני בריי פילפ שבווינדזור אשר באנגליה, אל מול קהל צופים מצומצם.
מלבד השירים שנכללו באלבום, כללה ההופעה שלושה שירים נוספים: My Father's Eyes, Circus Left Town ו-Worried Life Blues.
הגיטרה האקוסטית מתוצרת מרטין עליה ניגן קלפטון במהלך ההופעה, נמכרה בשנת 2004 במכירה פומבית תמורת סכום של 791,500 דולר.
אריק קלפטון - שירה, גיטרה אקוסטית
אנדי פיירווטר-לאו - גיטרה אקוסטית
ריי קופר - כלי הקשה
נתן איסט - באס אקוסטי, קולות רקע
קטי קיטסון - קולות רקע
טסה ניילס - קולות רקע
אנריל הוא משחק מחשב בקטגוריית "פעולה" שפיתחה חברת Epic Games.
המשחק היה מבוסס על מנוע Unreal Engine 1 שפותח במהלך שלוש השנים שקדמו להוצאת המשחק.
המשחק הוא משחק "יריות בגוף ראשון" בו השחקן נכנס לנעליו של אסירת חלל שמצאה עצמה לכודה על כוכב לכת זר ועוין לאחר שספינת-הכלא שלה התרסקה על פני הכוכב.
במהלך המשחק, על השחקן לחקור את העולם החוצני תוך שימוש במגוון כלי נשק ביזאריים ומטרתו להרוג את האויב ולמצוא דרך החוצה מכוכב הלכת.
העבודה על המשחק התחילה עוד בשנת 1994, כאשר מפתח משחקי המחשב ג'יימס שמאלץ, מייסד חברת Digital Extremes, הציג בפני קליף בלז'ינסקי, ממפתחי המשחק הראשיים בחברת Epic, פרויקט עליו עבד קודם לכן.
שמאלץ באותו זמן עבד על פיתוח מנוע המשחק, אף על פי שרוב תוכני המשחק כפי שאנו מכירים כיום היו באותו זמן "על הנייר" בלבד.
יותר מאוחר, שמאלץ עבד עם מייסד אפיק, טים סווייני, על פיתוח עורך שלבים שבאמצעותו בנו שניהם - ומאוחר יותר עוד מספר יותר גדול של עובדי אפיק - את רוב המפות והתכנים המופיעים במשחק.
בסופו של דבר, המצב היה שרוב העובדים באפיק עבדו הן במישרין והן בעקיפין על פיתוח המשחק.
המשחק במקור תוכנן לצאת באפריל 1997, אך לחץ מצד GT Interactive אילץ את המפתחים לדחות את ההשקה בין היתר כדי להתחרות במשחקים דומים שיצאו באותה שנה.
כתוצאה מכך, אפיק העבירה את כל העובדים הזמניים שעבדו על המשחק ל-Digital Extremes כדי לסיים את הפיתוח.
הדמו למשחק שוחרר מספר פעמים לפני תאריך ההשקה הרשמי אולם לא באופן רשמי אלא בתור מתנה לרוכשי כרטיסי מסך.
בסופו ש דבר המשחק שוחרר ב-22 במאי 1998, מה שלטענת אפיק פתח "עידן חדש במשחקי המחשב".
מנוע המשחק אנריל נראה כגדול המתחרים למנוע Quake של חברת id Software, והמשחק אנריל עצמו נראה כנעלה מבחינה טכנית על כותרי Quake ו-Quake 2 אשר יצאו לשווקים באותו הזמן.
תכונה זאת הוסיפה מאוד לאריכות הימים הכוללת של המוצר וסיפקה עידוד לפיתוח נוסף.
המוזיקה במשחק, בניגוד למשחקים שיצאו באותה תקופה, מבוססת קובצי Module שניתן ליצור באמצעות תוכנות "טראקר" דוגמת Impulse Tracker.
באופן דומה גם המוזיקה של המשחקים Unreal Tournament, ג'אז הארנב 2 ו־One Must Fall: 2097 הולחנה, לעיתים אפילו על ידי אותם המוזיקאים (דוגמת אלכסנדר ברנדון, או מיכאל ואן דן בוס) שיצרו את המוזיקה עבור אנריל.
כולל את: המשחק המקורי וחבילת ההרחבה Return to Na Pali
המשחק בעל עלילת מדע בדיוני וסובבת סביב חקר עולמות חוצניים.
גיבורת המשחק, עבריינית חלל בת-אנוש בשם אסירה 849 (Prisoner 849) שלא ידוע לשחקן על סיפור הרקע שלה, מובלת בספינת אסירים בשם Vortex Rikers לכלא בין-כוכבי.
לפתע, ספינת החלל מתרסקת על כוכב הלכת נא פאלי (Na Pali) המאכלס גזע חוצנים דומי אדם בעל 4 זרועות, שוחר שלום ושלווה, בשם נאלי (Nali).
הכוכב ידוע כעשיר במחצבים יקרים בשם טארידיום (Tarydium), מחצב קריסטלי שממנו ניתן להפיק אנרגיה רבת עוצמה.
גזע חייזרי עוין של זוחלים דמויי אדם, העונה לשם סקארג' (Skaarj) פלש לאחרונה לכוכב לכת זה בעזרת בני בריתו, בחיפוש אחר הטארידיום היקר, תוך כדי הרג, הרס ושעבוד בני הנאלי.
מסתבר שהסקארג' היו גם האחראים להפלת ספינת החלל עליה נמצאה אסירה 849 והריגת כל מי שנשאר בחיים בה - חוץ מאסירה 849, שמספיקה לחלץ את עצמה מהחללית.
החללית, שהתרסקה ליד מכרה טארידיום גדול, פותחת בפני אסירה 849 מסע לחקר כוכב הנאלי, שם היא פוגשת בני נאלי שנמכרו לעבדות ומסיירת בין המכרות, המקדשים, והכפרים של בני הנאלי, תוך כדי לחימה בסקארג'ים עוינים ושאר יצורים עוינים..
במהלך המסע ניתן גם למצוא גופות של בני אנוש וחוצנים אחרים, שמהם ניתן לאסוף רמזים בנוגע לתעלומות הכוכב.
חלק מהגופות נושאות איתם יומנים בהם מתועד מאבקם הבלתי פוסק להסתתרות מפני הסקארג', מהם אסירה 849 לומדת על אופיים המרושע וצמא הדם של גזע הסקארג' ככובשים, וכן על מאבקים פנימיים בין הסקארג' למשרתיהם (גזע חייזרי בשם Krall) ומתחריהם (גזע חייזרי-קיבורגי בשם Merceneries).
חוץ מהגופות, אין רמז לבני אדם חיים אחרים במשך כל המשחק, מה שמביא את אסירה 849 למסקנה כי היא בת האנוש היחידה שנמצאת על כוכב נא פאלי.
לבסוף היא מוצאת את ההיכל של מלכת הסקארג'ים כדי לחסל אותה, ולשחרר את בני הנאלי.
עם סיום הקרב ספינת האם מושמדת ואסירה 849 נמלטת ממנה בעזרת פוד מילוט, אך המילוט משתבש כאשר רגע לפני שהחללית עוזבת את האטמוספירה של הכוכב אוזל הדלק והחללית נתקעת בחלל.
לא ידוע מה עלה בגורלה, ככל הנראה אבודה לעולמים.
יש לציין כי על פי קו הזמן של סדרת המשחקים, אירועי המשחק הם הפתיחה למלחמה הרסנית שתתרחש בין בני האדם לסקארג' בה בני האדם ניצחו אם כי במחיר חורבן כמעט מוחלט של כדור הארץ.
אף על פי שמהלך המלחמה אינו מוזכר כלל במשחק, תוצאותיה הובילו להקמת ממשלה עולמית (New Earth Government) שבין היתר תהיה לה יד באירועי סדרת UT.
אנריל הציגה משחקיות שעמדה בניגוד כמעט מוחלט למשחקים מתחרים.
במשחקים אלו, דוגמת Doom, Quake והמשכיהם, המשחקיות הייתה מבוססת על ריצה לאורך המפה והריגת כמויות של מפלצות כמעט ללא שום מחשבה.
באנריל, לעומת זאת, הקרבות נגד החייזרים מתרחשים לעיתים לא קרובות, אין מגבלת זמן הנדרשת לסיום השלב, והמפות גדולות מאוד ולא ליניאריות מה שמאפשר לשחקן חופש לחקור את הסביבה בה הוא נמצא ולחפש רמזים שיעזרו לו למצוא את היציאה לשלב הבא.
השחקן נדרש בלא מעט מקרים לפתור חידות ולנצל את הסביבה כדי להגיע למפה הבאה.
המשחק מציע שפע של כלי נשק, רובם בדיוניים ומומצאים, שלכל אחד מהם אופן פעולה שונה ויותר מדרך אחת להשתמש בהם, איתם השחקן יכול להילחם בחייזרים.
מערכת הקרבות שונה מזו של Doom ו-Quake, בכך שהאויבים נהיים יותר קשים לחיסול.
האויבים מציגים אינטליגנציה מלאכותית מפותחת יותר מאשר במשחקי עבר: הם יותר קשים לחיסול מאשר המפלצות של Doom או Quake, יפתחו טקטיקות שונות להתחמקות, ובמידת הצורך יקראו לתגבורת בדרכים שונות.
כך לדוגמה, לוחמים סקארג'יים יעקבו אחרי תנועות השחקן, יזהו כאשר נשלח טיל או חפץ מעופף לכיוונם וידעו להתחמק לכיוון השני ואף יזייפו את מותם; Mercenaries יעטו סביבם מגן שיהפוך אותם לחסינים לזמן מה; ו־Kralls יעדיפו לתקוף את השחקן בקבוצות.
רובם ככולם לא ימותו לאחר ירייה או שתיים (תלוי בנשק), וכן באפשרותם לתקוף גם נאלים טובים.
במהלך הקמפיין יפגוש השחקן בבני הנאלי, תושביו הטבעיים של הכוכב.
הם יצורים בלתי מזיקים, נרתעים מכלי נשק ויגיבו בבהלה ומנוסה כאשר יורים עליהם בטעות.
עם זאת הם ידידותיים כלפי השחקן: אמנם לחלק מהנאלים שהשחקן יפגוש אין שום השפעה על מהלך המשחק, אבל נאלים לא מעטים יקראו לשחקן בדרכם כדי לפתוח בפניו מקומות מסתור ולעיתים אף לעזור לשחקן להתגבר על מכשולים או לקדם את השחקן הלאה.
(לכן יש לשמור עליהם מפני פגיעות)
המשחק מציג גם מצב מרובה משתתפים, הכולל מצבי משחק כגון קרב "כולם על כולם" (Deathmatch), משחק בשותפות, מלך הגבעה וקרב Darkmatch - קרב Deathmatch בחושך.
מצב מרובה משתתפים זה ספג ביקורות קשות עקב היותו מקודד בצורה גרועה, הסרבול שלו ואי התאמתו למודמי 56K האיטיים ששימשו אז כסטנדרט.
אפיק, בעקבות כך, למדה מכישלון החרוץ של מצב מרובה המשתתפים של אנריל ושנה מאוחר יותר הציגה את Unreal Tournament שזכה בתואר "משחק השנה" של 1999 ונחשב עד היום לאחד ממשחקי הרשת הטובים בכל הזמנים.
חבילת ההרחבה למשחק, Unreal Mission Pack: Return to Na Pali, פותחה על ידי Legend Entertainment בשיתוף עם אפיק, ושוחררה ב-31 במאי 1999 כמשחק עצמאי.
החבילה השתמשה באותו המנוע של Unreal המקורי והציגה מפות חדשות, כלי נשק חדשים ואויבים חדשים - חייזרים וגם בני אדם.
ב-2001 אפיק שחררה את חבילת Unreal Gold ובה המשחק המקורי וחבילת ההרחבה ביחד יחד עם עדכון שתיקן את הדרייבר Direct3D.
המידע שהתגלה אליה בטעות ממשדר רדיו משבש את התוכנית והיא מצליחה להילחם ולהימלט מן החיילים שבאו לחסל אותה.
שוב, אסירה 849 צריכה למצוא דרך אחרת להימלט מהכוכב ולאחר דרך רצופה קשיים ומאבקים עם הסקארג' ועם עוד כל מיני חיילים היא מוצאת חללית מילוט שכזאת, אך UMS Bodega Bay עולה על התוכנית ומנסה לחסל אותה.
לבסוף היא מרסקת את החללית שלה על UMS Bodega Bay מה שמנטרל את ספינת המלחמה וגורם לאסירה 849 שוב להיות אבודה בחלל.
השחקן שוב מגלם את תפקידה של אסירה 849 והמשחקיות דומה לזו של Unreal המקורי, אבל מציגה מבחר יותר גדול של כלי נשק - 9 כלי הנשק הישנים ועוד 5 חדשים.
יש גם מבחר גדול יותר של אויבים והפעם גם אויבים אנושיים (החיילים שבאים להיפטר מהשחקן).
מטרת המשחק היא למצוא את החללית שהתרסקה, לגלות ולסכל את התוכנית לחיסול השחקן ולמצוא דרך אחרת להימלט מהכוכב החייזרי.
המשחק זכר להצלחה ולשבחים מפי מבקרי משחקים, אולם זכה לביקורות קשות הן מצד מבקרים והן מצד שחקנים על מצב מרובה המשתתפים.
עם זאת ממוצע הביקורות למשחק באתר Metacritic עומד על הציון 9.2 מתוך 10 והמשחק נחשב לאחד המשחקים הטובים ביותר בכל הזמנים.
עקב התלונות אפיק בעקבות זאת שחררה מספר רב של טלאים וכן עדכונים לדרייברי Direct3D, ל־Glide, וכן דרייבר ניסויי ל־OpenGL.
כיוון שהמשחק לא תוכנן להשתחרר עבור לינוקס, המשחק יצא באופן עצמאי ללינוקס כמוד למשחק Unreal Tournament.
איגוד ESRB דירג את המשחק בדירוד M (גילאי 17+) עקב שימוש באלימות גרפית ושפיכות הרבה דם.
Unorthodox Jukebox הוא אלבום האולפן השני של הזמר האמריקאי ברונו מארס, שיצא ב-6 בדצמבר 2012. את האלבום כתב והפיק מארס יחד עם חבריו לסמיזינגטונס.
האלבום הגיע למקום השני במצעד האלבומים האמריקאי בילבורד 200.
Unity (בתרגום חופשי: אחדוּת) הוא האלבום הרביעי של אבישי כהן, שיצא לאור ב-24 באפריל 2001 בהוצאת Stretch Records האמריקנית בארצות הברית.
אלבום זה מציג פרויקט בשם "The International Vamp Band", הרכב המורכב מחמישה נגנים פרט לאבישי כהן, ובאים מארבע ארצות שונות.
לצד הישראלים אבי ליבוביץ' ויגיל ברס, משתתפים דיאגו אורקולה מארגנטינה, אנטוניו סנצ'ס ממקסיקו, ויוסבני טרי מקובה.
הסגנון המוזיקלי של האלבום יונק השראה מארבע ארצות אלו, לצד השפעות נוספות של מוזיקת עולם, מוזיקה לטינית, מוזיקה קלאסית, הכל סביב סוגת הג'אז.
לשילוב זה של יסודות בינלאומיים רומז שם האלבום והלהקה, והאלבום מוקדש למסר של אחדות ושלום עולמי.
גורם מרכזי שהוביל את כהן להפצת המסר הזה הוא המתיחות הגוברת בארץ מולדתו ישראל באותה תקופה.
המסר האנטי-מלחמתי הועצם באלבומו הבא Lyla עם השיר How Long.
באלבום זה מוותר כהן על הקונטרבס, כלי המומחיות שלו, לטובת תפקיד הפסנתרן (הכלי הראשון שלמד בילדותו).
ברס, שניגן גם באלבומו הקודם Colors, מחליף אותו בתפקיד נגן הקונטרבס.
אבישי כהן – פסנתר, גיטרת בס, שירה
אנטוניו סנצ'ס (Antonio Sánchez) – תופים, שירה
אבי ליבוביץ' – טרומבון, שירה
יוסבני טרי (Yosvany Terry) – סקסופון טנור, סקסופון אלט, צֵ'קֵרֶה
UnREAL (בתרגום חופשי: "לא-מציאותי") היא סדרת טלוויזיה של רשת לייפטיים, העוסקת בנעשה מאחורי הקלעים של הפקת תוכנית מציאות בסגנון "הרווק".
העונה הראשונה של הסדרה שודרה בין יוני לאוגוסט 2015; העונה השנייה בין יוני לאוגוסט 2016 והעונה השלישית בין פברואר לאפריל 2018. כל פרקי העונה הרביעית זמינים לצפייה החל מ-17 ביולי 2018 בפלטפורמת הסטרימינג הולו.
הסדרה נוצרה בהשראת הסרט הקצר "Sequin Raze" של הבמאית שרה גרטרוד שפירו, שהייתה בעברה מפיקה בתוכנית המציאות "הרווק"; שפירו יצרה את הסדרה יחד עם מרטי נוקסון.
רייצ'ל גולדברג (שירי אפלבי) שבה לתפקידה כמפיקה בתוכנית מציאות בשם "באושר ובעושר" (Everlasting), לאחר שבעונה הקודמת של התוכנית חוותה התמוטטות עצבים וכמעט והרסה את פרק סיום העונה.
כמפיקה בתוכנית היא מתמודדת לא פעם עם שאלות מצפוניות, כאשר היא מתמרנת את המשתתפים בתוכנית למעשים שונים, שיניבו לסדרה רייטינג גבוה יותר, ובחלק מהמקרים יניבו לה בונוסים כספיים.
במקביל, מתמודדת רייצ'ל עם בעיותיה האישיות.
במקביל, גם המפיקים האחרים מנסים לקדם את עצמם, גם על חשבון עמיתיהם, ומתמרנים את המשתתפים למעשים שונים, שלעיתים יוצאים מכלל שליטה.
רייצ'ל גולדברג (שירי אפלבי) מפיקה בתוכנית שחוזרת אליה לאחר שבעונה הקודמת של התוכנית חוותה התמוטטות עצבים וכמעט והרסה את פרק סיום העונה.
מתמודדת לא פעם עם שאלות מצפוניות, כאשר היא מתמרנת את המשתתפים בתוכנית למעשים שונים, שיניבו לסדרה רייטינג גבוה יותר, ובחלק מהמקרים יניבו לה בונוסים כספיים.
במקביל, מתמודדת רייצ'ל עם בעיותיה האישיות, הכוללות קשיים כלכליים ומשפטיים, ומערכות יחסים סבוכות עם בן זוגה לשעבר ג'רמי, עם הוריה, עם קווין המפיקה השתלטנית, ועם אדם.
קווין קינג (קונסטנס זימר) המפיקה בפועל של התוכנית, חסרת גבולות ועכבות, שמוכנה לעשות הכל למען הצלחת התוכנית, ודורשת זאת גם מהכפופים לה.
מנהלת מערכת יחסים הרסנית עם צ'ט, שאף מתגרש מאשתו, אך לא מצליחה לצאת ממנה.
צ'ט וילטון (קרייג בירקו) יוצר הסדרה, המכור למין ולסמים.
ג'רמי (ג'וש קלי) צלם טלוויזיה, בן זוגה לשעבר של רייצ'ל, עד להתמוטטות העצבים שלה.
בעונה הראשונה מאורס לליזי, אך עדיין יש לו רגשות כלפי רייצ'ל.
ג'יי (ג'פרי בויר-צ'פמן) מפיק בסדרה.
שאיה (אלין אלאסמר; עונה 1) מפיקה בסדרה, שחוסה בצילה של רייצ'ל, ומנסה להוכיח לקווין שהיא טובה ממנה.
כדי לגרום לאחת המתמודדות שהיא אחראית עליהן, מרי, להתנהג באופן חופשי יותר, החליפה את התרופות שלה, מהלך שבתחילה הועיל לדמותה של מרי, אך היו לו השלכות הרסניות.
קולמן וסרמן (מייקל ראדי; עונה 2) יוצר סרטי תעודה, שהנהלת רשת הטלוויזיה מצרפת להפקה מעל ראשה של קווין, לאחר בעיות שהתעוררו במהלך צילומי התוכנית.
אדם קרומוול (פרדי סטרומה) בעונה הראשונה, אדם הוא "המחזר" שעל לבו מתחרות הנשים.
אדם הוא בן אצולה אנגלי, שהסתבך במספר שערוריות, נכשל במיזמים כלכליים, הגיע לתוכנית במטרה לשקם את תדמיתו, בשאיפה לרכוש את אמונם של משקיעים, ולהוכיח לאביו שהוא אינו כישלון.
אדם לומד מהר מאוד את כללי המשחק, ומשתף פעולה עם חלק מתמרוני ההפקה, אך גם בולם כמה מהם.
אנה מרטין (ג'והנה בראדי) עורכת דין, סובלת מבולימיה.
כמעט ועוזבת את התוכנית לאחר שאביה נפטר מהתקף לב, אך רייצ'ל ואדם משכנעים אותה לחזור לתוכנית.
מרי ניוהאוס (אשלי סקוט) המתמודדת המבוגרת ביותר, אם יחידנית שבעלה לשעבר הכה אותה ואת בתה.
סובלת מהפרעה דו-קוטבית ומהפרעת דחק פוסט-טראומטית, ונוטלת כדורים כדי להתמודד עם הפרעות אלה.
שאיה מחליפה את הכדורים שלה כדי לגרום לה להתנהג באופן משוחרר יותר, ולמהלך תוצאות הרסניות.
פיית' (ברידה וול) בתולה ונוצרייה אדוקה, הובאה לתוכנית על תקן המתמודדת המגושמת שתודח בשלבים המוקדמים, אך להפתעת ההפקה, אדם בוחר להשאיר אותה בתוכנית עד לשלבים המתקדמים.
במהלך התוכנית רייצ'ל מגלה שפיית' היא לסבית ומאוהבת בחברתה מהעיירה הקטנה ממנה היא מגיעה במיסיסיפי.
גרייס (נטלי קלי) דוגמנית שעושה שימוש במיניותה כדי לקדם את עצמה בתוכנית.
דריוס בק (בי ג'יי בריט) בעונה השנייה, דריוס הוא "המחזר".
דריוס הוא שחקן פוטבול שהגיע לתוכנית כדי לשפר את יחסי הציבור שלו לאחר פליטת פה טלוויזיונית.
בחירתו לתפקיד נחשבה יוצאת דופן, בהיותו אפרו-אמריקאי.
יעל (מוניקה ברברו) בלוגרית יהודייה שמזכירה במראה החיצוני את רייצ'ל.
צוות ההפקה מכנה אותה "הוט רייצ'ל" ("רייצ'ל הסקסית")
רובי קארטר (דנה בנטון) פעילה בתנועת "חיי שחורים חשובים", ששוכנעה להשתתף בתוכנית כדי שתוכל לקדם את מסריה.
טיפאני ג'יימס (קים מטולה) בתו של בעלים של קבוצת פוטבול, שמקווה להיעזר בתוכנית כדי לא לחסות עוד בצלו.
שנטל (מייגן טנדי) צעירה המנסה להתאושש ממות ארוסה בתאונת דרכים.
מרי-בת' (לינדזי מוזיל) מתמודדת מעיירה קטנה באלבמה, שלוהקה על רקע תמונה שפרסמה ברשת אינסטגרם, ובו היא לבושה בבגד ים זעיר שעליו דגל הקונפדרציה, והקונפליקט שהדבר יוצר אל מול דריוס האפרו-אמריקאי.
גראהם (ברנן אליוט) מנחה התוכנית.
מדיסון (ג'נבייב בוכנר) העוזרת האישית הצעירה של קווין.
ד"ר וגנסטיין (איימי היל) פסיכולוגית העובדת בצוות ההפקה ומספקת לו מידע אישי אודות המתמודדות, המסייע לו בתמרונן.
ביל דה-יאנג (ג'יי אר בורן; עונה 1) בן זוגה לשעבר של קווין, אלכוהוליסט בגמילה, שהגה איתה את הרעיון לתוכנית.
אתנה (נטשה ברנט; עונה 1) מתמודדת אפרו-אמריקאית שהגיעה לתוכנית במטרה לקדם את המספרה שלה.
לבקשת ג'יי, מתנהגת באופן סטריאוטיפי.
ליזי (שיבון ויליאמס; עונה 1) מאפרת בתוכנית, ארוסתו של ג'רמי.
מאיה (נטשה וילסון; עונה 1) משתתפת בתוכנית, אוצרת יין במקצועה
שמיקווה (כריסטי ליינג; עונה 1) מתמודדת אפרו-אמריקאית משכילה, מסרבת לבקשתו של ג'יי להיות יותר מינית ולהתנהג באופן סטריאוטיפי.
סינתיה וילסון (סוניה סלומאה; עונה 1) אשתו של צ'ט.
בריטני (אריאל קבל; עונה 1) משתתפת בתוכנית, שיועדה על ידי קווין להיות הדמות הרעה, אך להפתעתה אדם מדיח אותה כבר בפרק הראשון.
ד"ר אוליב גולדברג (אוליב קוזיק; עונה 1) אמה של רייצ'ל, פסיכולוגית במקצועה, שסבורה שרייצ'ל לוקה בנפשה ועליה ליטול תרופות.
רומאו (ג'נטרי וייט; עונה 2) בן-דודו של דריוס ומנהלו האישי, שמצטרף אליו לאחוזה.
גארי (כריסטופר קאזנס; עונה 2) נשיא רשת הטלוויזיה שמשדרת את התוכנית.
הפרק הראשון של הסדרה שודר ב"לייפטיים" ב-1 ביוני 2015. בהמשך, שודרה גם באוסטרליה, בריטניה, ישראל וניו זילנד.
העונה השנייה אושרה מיד עם דו"חות הרייטינג של העונה הראשונה.
ב-6 ביוני 2016 שודר הפרק הראשון של העונה השנייה בארצות הברית וב-26 בפברואר 2018 שודר הפרק הראשון של העונה השלישית בארצות הברית.
כל פרקי העונה הרביעית יהיו זמינים לצפייה ב-17 ביולי 2018 בפלטפורמת הסטרימינג הולו.
ככלל, זכתה הסדרה לביקורות חיוביות.
מריל בר מהמגזין פורבס כתבה כי זו "אחת הסדרות הטובות ביותר שעלו לשידור הקיץ, מכיוון שהיא מחבקת את הטירוף ומציגה אותו על המסך".
דאלין רובנסטיין מאנטרטיינמנט ויקלי כתבה כי "מי שאוהב את 'הרווק' יאהב את 'UnReal', ומי ששונא את 'הרווק' יאהב את 'UnReal'." ג'ון קרמניקה מהניו יורק טיימס כתב כי הסדרה חריפה ועצובה באופן שלא מרפה, וכי היא מלמדת מקרוב, ולעיתים באופן מייאש, כיצד נשים קורעות אחת את השנייה לגזרים.
בישראל, כתבה סמדר שילוני ב-ynet, כי "UnREAL מצליחה להפתיע בפרטים הקטנים והניואנסים של היחסים בין ההפקה לבובות הבשר שלה, והיחסים בין אנשי הצוות לבין עצמם...
לא תמיד 'UnREAL' נמצאת בשיא.
יש קווי עלילה שלא מצליחים לשכנע...
ולפעמים צריך פשוט להעלים עין ולסלוח.
תמיד מחכה פיצוי בצורת הטוויסטים האמיצים, הדיאלוגים השנונים ורגעי ההתפכחות הנדירים של שתיהן [רייצ'ל וקווין]...
בסופו של דבר 'UnREAL' היא גילטי פלז'ר שיחליק לכם במורד הגרון מבלי שתרגישו מפרק אחד לזה שאחריו."
אתר האינטרנט Rotten Tomatoes העניק לסדרה את הציון 97%, ואילו האתר Metacritic העניק לה את הציון 77.
Universe Today (בתרגום היקום היום) הוא אתר אינטרנט לא מסחרי העוסק בחדשות אסטרונומיה וחלל.
האתר נוסד בשנת 1999 אך עבר למתכונתו הנוכחית ב-24 ביולי 2003. בתחילת ספטמבר 2005 הפורום של האתר התמזג עם הפורום Bad Astronomy של האסטרונום פיל פלייט.
האתר אינו עוסק בנושאים ומידע שלא הבשיל כחלק מאמברגו עיתונאי אלא עוסק בנושאים ידועים ומוכרים שהפכו מקובלים בקרב הקהילה האסטרונומית.
אמילי לקדוואלה - העורכת הראשית של האגודה הפלנטרית - אמרה כי היא סומכת על Universe Today ו-Bad Astronomy שיתנו נקודת מבט עצמאית על חדשות מרעישות.
Unlocked (בעברית: לא נעול) הוא אלבום האולפן השני של הזמרת הרומניה, אלכסנדרה סטאן.
האלבום יצא לאור ביפן ב-27 באוגוסט 2014 ובעולם האלבום יצא לאור ב-25 בנובמבר 2014, על ידי חברות התקליטים ויקטור רקורדס ופונוגרם רקורדס.
מדינה תאריך יציאה חברת תקליטים גרסה יפן 27 באוגוסט 2014 ויקטור רגילה 24 בדצמבר 2014 דלוקס טורקיה 25 בנובמבר 2014 יני דיוניה רגילהעולםרוטון • פונוגרם איטליה 16 בדצמבר 2014 אגו ספרד 24 בפברואר 2015 בלנקו & ניגרו גרמניה 7 באוגוסט 2015 קונטור
מדינה תאריך יציאה חברת תקליטים גרסה יפן27 באוגוסט 2014 ויקטוררגילה24 בדצמבר 2014דלוקס + DVDספרד 2014בלנקו & ניגרו רגילהטורקיהיני דיוניה אוסטרליה 2015 פונוגרם גרמניהרומניהרוטון
Universo (בעברית: יקום) הוא שיר של הזמר הספרדי בלאס קנטו.
השיר ייצג את ספרד בתחרות האירוויזיון 2020 ברוטרדם, הולנד.
ב-30 בינואר 2020 נחשף השיר והקליפ.
הקליפ הרשמי של השיר, בבימויו של כריסטיאן ולסקו, צולם בטנריפה ולנזרוטה באיים הקנריים, ושוחרר ב-30 בינואר 2020.
Unplugged הוא אלבום ההופעה הראשון של הזמרת האמריקאית אלישה קיז.
האלבום יצא לאור ב-7 באוקטובר 2005, על ידי חברות התקליטים ג'יי רקורדס.
אלבום ההופעה יצא לאור בחסות סדרת ההופעות האקוסטיות MTV Unplugged.
עם יציאתו נכנס אלבום ההופעה אל המקום הראשון במצעד הבילבורד 200.
אלבום ההופעה הופק על ידי אלישה קיז, פיטר אדג', אלכס קולטיין וג'ף רובינסון.
בשבוע הראשון לצאתו, נמכר האלבום בלמעלה מ-196,000 עותקים בארצות הברית בלבד, ובעקבות כך כבש את פסגת מצעד הבילבורד 200.
AllMusic העניקו לאלבום ההופעה ציון של שלושה כוכבי זהב מתוך חמישה בסך הכול.
Unknown Pleasures הוא אלבום הבכורה של להקת הפוסט-פאנק הבריטית ג'וי דיוויז'ן משנת 1979. זהו האלבום היחיד של הלהקה שיצא לאור בתקופת חייו של הסולן איאן קרטיס.
אלבום זה זכה לשבחים רבים ממבקרים ונחשב לאבן דרך בזרם הפוסט-פאנק.
לאחר הצלחת המיני אלבום הקודם של ג'וי דיוויז'ן, חברת ההפקות ג'נטיק רקורדס הציעה ללהקה עסקת הקלטות בסך של 70,000 פאונד להקלטת אלבום חדש.
מנהל הלהקה רוב גרטון סירב לעסקה, הוא העדיף את האפשרות כי האלבום יוקלט תחת חברת הפקות קטנה ופנה לחברת פקטורי רקורדס.
חברה זו הייתה תחת ניהולו של טוני וילסון שבתוכנית הטלוויזיה שלו התארחה הלהקה שנה קודם לכן.
תהליך הקלטת האלבום נמשך כשישה ימים ונערך ברובו בשלושה סופי שבוע, לרבות שלבי המיקס, בין התאריכים 1–17 באפריל 1979. את האלבום הפיק מרטין הנט, אשר שימש קודם לכן מפיק למיני אלבום של להקת באזקוקס, באותה עת תחת הכינוי מרטין זירו.
הנט השתמש בטכניקות לא קונבנציונליות בתהליך ההקלטה, לצורך השגת סאונד ייחודי.
בין היתר שולבו בשירים צלילים שהוקלטו באולפן כגון זכוכית מתנפצת ודלתות נטרקות.
בשיר "Insight" העלה את הרעיון להקליט את קולו של איאן קרטיס שהוקלט כששוחח דרך שפופרת טלפון.
הוא החליט להשתמש גם באפקט הד על גבי חלקים רבים באלבום, בין היתר על גבי התופים, באופן שלא היה שגרתי באותה עת.
כשמתופף הלהקה, מוריס, ניגש להקלטות הוחלט כי כל אחד מן התופים יוקלט בנפרד להשגת אפקט קולי ייחודי.
מילות שירי האלבום מתמקדות בתיאור מצבים נפשיים שונים והקבלתם לדימויים אורבניים.
רבים מהשירים מתארים תחושות של בדידות, ניכור, בושה, אובדן וחולי.
בחלק משירי האלבום כלל קרטיס את חוויותיו בהתמודדות עם מחלת האפילפסיה.
בשיר "She's Lost Control" שילב בין תחושותיו האישיות כמתמודד עם המחלה לבין חוויות של חולים אחרים שעמם נפגש כחלק מעבודתו בתחום כוח האדם לאנשים עם מוגבלויות.
עם זאת, קרטיס לא שוחח עם מנהל הלהקה או עם חברי הלהקה האחרים על מצבו הרפואי בפתיחות.
הוא העדיף שלא לשתף את חבריו במצבו הנפשי והפיזי שהתדרדר במהירות באותה עת, או בקשיים שאליהם נקלעו נישואיו.
חברי הלהקה סיפרו גם כי לא הביאו בחשבון את המשמעות העגומה של מילות השירים ואת העובדה כי קרטיס הביע בהם את המשבר שעבר, או חשדו שהוא נמצא על סף התאבדות.
הם חשבו כי קרטיס תיאר חוויות של אחרים ולא את רגשותיו ורק לאחר מותו העמיקו לראשונה במילות שיריו ובמשמעותן.
שם האלבום, Unknown Pleasures, הוא מחוה לספרו של מרסל פרוסט "בעקבות הזמן האבוד".
את עטיפת האלבום עיצב האמן פיטר סאביל, שהחל באותה עת לעצב כרזות עבור חברת פאקטורי רקורדס.
על העטיפה מוצג דימוי של אות גלי רדיו מפולסר, משלבי גסיסתו של כוכב.
הגיטריסט סאמנר הציע לסאביל לכלול את הדימוי בעטיפת האלבום לאחר שנתקל בו במהלך עיון במהדורת שנת 1971 של האנציקלופדיה לאסטרונומיה של אוקספורד.
סאביל שינה את הצבעים של הדימוי המקורי באנציקלופדיה שהוצג בקווים שחורים על רקע לבן, ובחר בקווים לבנים על רקע שחור.
עטיפת האלבום הפכה למזוהה במיוחד עם הלהקה וזכתה עם השנים למעמד אייקוני, ולחלק בלתי נפרד מהדימוי הציבורי והתרבותי של ג'וי דיוויז'ן בעיני הציבור.
הדימוי הפך גם לסמל פופולרי בתעשיית האופנה והופיע על גבי חולצות ופריטי לבוש נוספים שנמכרו בהמוניהם ברחבי העולם.
המעצב ראף סימונס אף כלל את הדימוי על גבי מספר פריטים שהציג על המסלול בתצוגת אופנה.
קולקציה זו הביאה גם את מעצב האופנה היפני יוז'י יאמאמוטו להציג את העטיפה על בגדים בקולקציות שלו.
לאחר צאת האלבום החלו ג'וי דיוויז'ן בהופעות לקידומו וכן הופיעו בתוכנית הרדיו של ג'ון פיל ובראיונות טלוויזיוניים.
בזמן סיבוב ההופעות לקידום האלבום, חלה החמרה משמעותית במחלת האפילפסיה עמה התמודד קרטיס, אשר אובחנה בתחילת שנת 1979. לא אחת עבר התקפים על הבמה במהלך הופעה, מה שאילץ את הלהקה לבטל מספר הופעות מאותו סבב הופעות.
האלבום יצא לאור ביוני 1979 וזכה לתגובות חיוביות ממבקרים, אם כי מספר העותקים שנמכרו באותה עת היה נמוך למדיי והאלבום לא הגיע למקומות גבוהים במצעדים.
לאחר צאתו של הסינגל "Transmission" חלה עלייה משמעותית במכירות האלבום ובפופולריות הלהקה.
האלבום נכלל ברשימות אלבומי הפאנק הטובים בכל הזמנים, ואף ברשימות האלבומים הטובים בכל הזמנים במגוון סגנונות מוזיקליים.
בשנת 2020 מגזין הרולינג סטון דירג את האלבום במקום ה-211 ברשימת 500 האלבומים הטובים ביותר בכל הזמנים.
איאן קרטיס התאבד בתליה בביתו ב-18 במאי 1980 כשהוא בן 23, פחות משנה אחרי צאת אלבום הבכורה והצלחתו ומעט לפני שהייתה הלהקה אמורה לצאת לסיבוב הופעות בארצות הברית.
היה זה לאחר מותו הטרגי שהאלבום והלהקה הגיעו לפופולריות רבה במיוחד.
מעריצים ומבקרים שייכו את התאבדותו של קרטיס עם מילות השירים באלבום, שעסקו רבות בדיכאון, מוות ובדידות וייחסו לזמר דימוי של "אמן מיוסר".
מסרים אלה חלחלו בצורה משמעותית לדימוי הלהקה והאלבום בעיני החברה מאותה עת והלאה.
דימויים אלה גם תרמו להגדלת קהל המאזינים והמעריצים של הלהקה.
מאזינים מחוץ לזרם הפוסט-פאנק נחשפו לאלבום והחלו לאהוד את הלהקה, בין היתר הודות למסרים שבו ולהתייחסויות לנושאים אוניברסליים ורלוונטיים לתקופה, כגון מלנכוליה וחרדה חברתית.
כל השירים נכתבו על ידי איאן קרטיס, פיטר הוק, סטיבן מוריס וברנרד סאמנר.
Uno (בעברית: אחד) הוא שיר באנגלית וספרדית, שנכתב והולחן על ידי ויקטור סיבירנין, דניס צוקרמן ואיליה פרוסקין ובוצע על ידי ליטל ביג.
ב-12 במרץ 2020 השיר נחשף כשיר הרוסי לאירוויזיון 2020 בתוכנית טלוויזיה בערוץ הראשון של רוסיה.
עם למעלה מ-171 מיליון צפיות, Uno הוא השיר הנצפה ביותר בערוץ היוטיוב של תחרות האירוויזיון.
Unpeeled הוא אלבום הופעה אקוסטי של להקת הרוק האמריקאית "Cage The Elephant".
האלבום כולל רצועה המורכבת מ-21 שירים, ואורכו 79 דקות ו-15 שניות.
זהו אלבום ההופעה השני של הלהקה (והשישי בסך כל הדיסקוגרפיה), והוא הוקלט על ידי חברת התקליטים RCA בהפקתו של בן בפטי.
18 משירי האלבום הם עיבודים מחודשים בסגנון אקוסטי לשיריה הקודמים של הלהקה, בעוד 3 הם גרסאות כיסוי אקוסטיות לשירים של זמרים אחרים.
ההקלטה בוצעה כחלק מסיבוב ההופעות, "Live and Unpeeled", ובעיקר בהופעה באולם "Ryman Auditorium", בו הביצועים גם צולמו ויצאו כווידאו קליפ.
זה איננו אלבום הופעה מסורתי, שכן במהלך העריכה קול הקהל עבר מעין "ליטוש" כך שהוא נשמע רק לעיתים וניתן לחשוב, לפרקים מסוימים, כאילו מדובר בהקלטות אולפן.
ארבעה שירים מתוך האלבום יצאו כסינגלים, כשגרסת הכיסוי לשיר "Whole Wide World" של אריק גולדן הופצה כסינגל השיווקי.
Universe (בעברית: עוֹלָם) הוא אלבום האולפן ה-12 של הצמד הגרמני מודרן טוקינג, שיצא לאור ב-31 במרץ 2003, בהוצאת הנסה רקורדס.
האלבום הופיע לראשונה במקום השני במצעד הגרמני ב-14 באפריל 2003, ושהה שלושה שבועות בעשירייה הפותחת ו-12 שבועות במצעד בסך הכול.
האלבום קיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-100,000 עותקים במדינה.
מתוך האלבום יצא הסינגל "TV Makes the Superstar".
"Unpredictable" הוא סינגל של הזמר האנגלי, אולי מארס, והזמרת הבריטית, לואיזה ג'ונסון, שיצא על ידי חברות התקליטים RCA רקורדס וסייקו מיוזיק, ב-2 ביוני 2017. השיר מופיע באלבום האולפן החמישי של אולי מארס, .
הוא נכתב על ידי קאטפאזר, דניאל דייווידסן, פיטר ולויק, קארה דיוגארדי ואיאן ג'יימס, והופק על ידי קאטפאזר, דניאל דייווידסן, פיטר ולויק ומאט ראד.
נכון לפברואר 2022, השיר הושמע למעלה מ-73 מיליון פעמים בספוטיפיי.
הווידאו קליפ של השיר יצא בערוץ היוטיוב של אולי מארס ב-23 ביוני 2017. הווידאו קליפ, שצולם בפאלם ספרינגס, מתרחש ב-1978 ומציג את מארס וג'ונסון משחקים טניס אחד נגד השני.
נכון לפברואר 2022, הווידאו קליפ נצפה למעלה מ-7 מיליון פעמים.
אזוראריךפורמטגרסהחברת תקליטיםהערות הממלכה המאוחדת 2 ביוני 2017 הורדה דיגיטליתמקורית RCA רקורדס, סייקו מיוזיק ארצות הברית 30 ביוני 2017אקוסטית
"Unity" (בעברית: "אחדות") הוא הסינגל השני מתוך Amaryllis, אלבומה הרביעי של להקת הרוק שיינדאון.
הוידאו קליפ לשיר יצא ביום הוצאתו לאור של השיר עצמו, בערוץ היוטיוב של הלהקה.
במהלך הווידאו נראים לסירוגין קטעים מהופעות הלהקה, וילדה שמתהלכת ברחוב עם מצלמה למצלמת את האנשים ברחובות העיירה.
הילדה מדביקה את התמונות על קיר של בניין, כך שבסופו של דבר התמונות המודבקות יוצרות תמונה של שתי ידיים בגוונים שונים הלוחצות זו את זו.
Unity Tour היה סיבוב הופעות של להקת הג'קסונים שהתקיים כמעט שלושה עשורים לאחר התפרקותה של הלהקה.
סיבוב ההופעות התקיים בשנים 2012–2013 והיה סיבוב ההופעות הראשון של הלהקה ללא האח מייקל ג'קסון, שנפטר בשנת 2009, וללא רנדי ג'קסון.
"Unlock It" (בעברית: "פתח את זה") הוא שיר משנת 2017 של הזמרת-יוצרת האנגלייה צ'ארלי XCX בהשתתפות הזמרת-יוצרת הגרמנייה קים פטרס והראפר האמריקאי ג'יי פארק מתוך המיקסטייפ של XCX.
הוא דוגם את "Beautiful" של איי.
קוק ושונה ל-"" ב-2021 לאחר שהפך ויראלי בטיקטוק.
בשנת 2022, פירי וטומי הוציאו גרסת כיסוי ש-Vice שדורגה בתור ה-14 הטוב ביותר של 2022.
הגרסה של צ'ארלי XCX פורסמה ב-11 בדצמבר 2017, ארבעה ימים לפני יציאת המיקסטייפ, Pop 2. השיר דוגם את "Beautiful" מאת איי.
קוק, שגם הפיק את האלבום, וכולל פזמון שמבוצע בסגנון ספוקן וורד.
רמיקס מאשאפ לשיר מאת הדי ג'יי והמפיק האמריקאי ג'ף פריור הפך לוויראלי בשנת 2021 לאחר ששימש בריקוד נלווה בטיקטוק, ובסופו של דבר שומש ב-2,400,000 סרטונים.
ב-2 במאי 2021, היא עדכנה את שם השיר בפלטפורמות הסטרימינג ל-""; לאחר שספגה ביקורת על כך, היא פנתה לטוויטר כדי להסביר את עצמה.
הגרסה של XCX תוארה על ידי האינדפנדנט הבריטי כ"קלאסיקה של הייפרפופ", בעוד שב-Clash Magazine תואר כבעל "פזמון כוחני ודומיננטי, אלקטרוני טהור, עם לחנים נועזים וממוחשבים ומילים שמציעות אסקפיזם קוסמי", תוך הענקת שבחים על השורה "cosmic kiss, tastes like cherry maraschino".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-85 מיליון השמעות.
פירי וטומי הוציאו גרסת כיסוי של השיר ב-2022 לפלטפורמות הסטרימינג ב-11 בנובמבר 2022 בשם "unlock it".
הם הוציאו את השיר בעבר באפל מיוזיק באופן בלעדי ב-13 בספטמבר 2022, חמישה ימים לאחר הופעתה של צ'ארלי XCX בברייטון, בליווי גרסה אקוסטית של "on & on".
הגרסה שלהם לשיר תוארה על ידי האינדפנדנט הבריטי כ"תערובת [של] באבלגאם פופ ודראם אנד בייס", בעוד שב-Clash Magazine תיארו את השיר כ"מזכיר את המקור [אך] מעביר[ing] אדג' נינוח יותר".
בהמשך, תיארו את השירה של פירי כ"חלקה כמשי, מאופיינת באוטו-טיון, [ו]שטופה בהדהוד ודיליי".
בנוסף, הגרסה שלהם לשיר דורגה כשיר הארבעה-עשר הטוב ביותר של 2022 על ידי Vice.
השיר "Universal Soldier" נכתב על ידי הזמרת והיוצרת באפי סיינט-מארי.
ויצא לראשונה על ידה באפריל 1964
סיינט-מארי אמרה על השיר: "כתבתי את 'Universal Soldier' במרתף של בית הקפה The Purple Onion בטורונטו בתחילת שנות השישים.
השיר עוסק באחריות האישית למלחמה ובכך שהמחשבה הפאודלית הישנה הורגת את כולנו."
הרעיון היה מבוסס על כך שפוליטיקאים, שלהם הכוח על הצבא, במדינות דמוקרטיות נבחרים על ידי העם.
"Universal Soldier" לא היה להיט מיידי בזמן יציאתו, אך הוא משך תשומת לב בקהילת מוזיקת הפולק העכשווית.
השיר הפך ללהיט שנה מאוחר יותר כאשר דונובן ביצע אותו מחדש, וגם גלן קמפבל.
בששת הבתים של השיר, מתוארים חיילים בגבהים שונים, בגילאים שונים, מרקעים דתיים ופוליטיים שונים, הנלחמים בזמנים שונים, עבור מדינות שונות (מתחילים בקנדה, שם טענה באפי סיינט-מארי שהיא באה משם), ובעלי מניעים שונים, כשכולם חושבים שהם נלחמים למען השלום אך אף פעם לא מבינים שהם חלק מהבעיה.
this is not the way to put an end to war.סנט-מארי מכרה את זכויות ההוצאה לאור של השיר, אך מאוחר יותר רכשה אותן בחזרה תמורת 25,000 דולר.
עד 1965, השיר תפס את תשומת ליבו של זמר הפולק המתחיל דונובן, שהקליט אותו תוך שימוש בעיבוד דומה להקלטה המקורית של באפי סיינט-מארי.
בגרסה של דונובן, דכאו הפכה לליבאו (Lubawka, פולין), מרכז אימונים לנוער ההיטלראי.
ההקלטה של דונובן יצאה לאור בבריטניה ב-15 באוגוסט 1965, כ-EP שנקרא "The Universal Soldier".
ה-EP המשיך את רצף ההצלחות של דונובן במצעדי הפזמונים בבריטניה כשהגיע למקום החמישי במצעדים.
סנט-מארי שמחה שהצלחתו של דונובן עם השיר הזה גרמה ליותר אנשים לשמוע אותו.
ג'וליאן וורדינג, מילים בגרמנית, הנקראות "Der Ewige Soldat"
אמון ג'ונסקרנג, סאמי צפוני, מילים בסאמי, הנקראות "Máilmmálaš soalddát"
בטינה וגנר, מילים בגרמנית, בשם "סולדטן"
Toni Vescoli, מילים בגרמנית שווייצרית, הנקראת "De-r-eewig Soldat"
לובו, 1974, באלבומו Just a Singer
איימי אלן, הופיעה במרכז המטרה בשנת 2008 במהלך "עצרת למען הרפובליקה" של Campaign for Liberty, בהנחיית רון פול
ערכת עזרה ראשונה, 2011, לסדרת הוויניל התלת צבעים של ג'ק ווייט
ג'ייק באג, 2013, הופיע בלעדית עבור קמפיין Agit8 של ONE
בשנת 1965, יאן ברי מג'אן ודין הוציא כסינגל שיר תשובה המציג את נקודת המבט ההפוכה, שכותרתו "הפחדן האוניברסלי", אשר מתח ביקורת על מפגינים נגד המלחמה.
דין טורנס התנגד ולא השתתף.
בקצרה: UD) הם מערכת מאוחדת לציון מבנים דקדוקיים, למשל בתיוג חלקי דיבר (PoS), בין שפות.
למערכת זו משויך פרויקט שיתופי בינלאומי פתוח עם למעלה מ-600 משתתפים, המנסה לייצג את המבנים הלשוניים של כל שפה באמצעות מאגרי עצים ולתעד אותם במסד נתונים נגיש בחינם.
הידע ממסד נתונים זה משמש למחקר לשוני, אך גם בתחום עיבוד שפה טבעית.
סכמת תיוג היא שילוב של שלוש סכמות ייצוג שפה טבעית קשורות: (Universal) Stanford Dependencies (תלות סטנפורד.
UD מייצג את הקשרים התחביריים בתוך משפט באמצעות יחסי תלות.
אלה מיוצגים לעיתים קרובות על ידי חצים המחברים את חלקי המשפט התלויים.
בנוסף, כל תלות מאופיינת בפונקציה תחבירית.
לדוגמה, במשפט "She left him a note", סכמת ה-UD תראה שהמילים she, him, ו-note תלויות במילה 'left', המתבטאות בחצים המשתרעים מ-'left' לשלוש המילים.
יתר על כן, החצים יתויגו בתוויות של פונקציות תחביריות, שהן: 'She' הוא הנושא הנומינלי של 'left', הכינוי 'him' הוא מושא עקיף, והביטוי 'note' הוא המושא הישיר.
הסכמה תצייר גם חץ מ-'note' אל התווית יידוע לא מסוימת 'a', מכיוון שהאחרון הוא קובע של 'note'.
מסד הנתונים של UD כולל כיום מעל 200 בנקי עצים עבור מעל 150 שפות.
סכמת ה-UD שנויה במחלוקת בקרב חוקרים בתחום דקדוק תלוית משום שהיא מכפיפה מילות פונקציה למילות תוכן, בעוד שהספרות הסטנדרטית על דקדוק תלות מכפיפה מילות תוכן למילות פונקציונליות.
Unreal (אנריל) היא סדרת משחקי ירי בגוף ראשון מבית "אפיק גיימס".
המשחק הראשון יצא בשנת 1998, בהתבסס על מנוע אנריל שפותח בשלוש שנים שהקודמות ליציאתו.
במהלך המשחק השחקן חוקר עולמות חייזריים, ומסתובב עם מגוון רובים גדולי ממדים כדי להרוגם.
הצלחת המשחק הראשון הובילה להוצאת משחקים נוספים, המחולקים לשתי תתי-סדרות: Unreal ו-Unreal Tournament.
סדרת המשחקים מתרחשת בעתיד הרחוק, במאה ה-23. המשחק הראשון עסק במעלליה של בת אנוש שנקלעה לכוכב "Na Pali" הכבוש בידי גזע חייזרי עוין, הסקארג' (Skaarj).
הריגת מלכת הסקארג' מביאה לשחרור הכוכב, אך גם למלחמה אכזרית בין הסקארג' לבני האדם, שאינה מתוארת במשחקים.
המלחמה מביאה להקמת גוף עולמי בשם ממשלת העולם החדשה (New Earth Government), שמביא לסיום המלחמה בניצחון בני האדם.
עם זאת, מחירה היה חורבן של רוב כדור הארץ.
כמה עשרות שנים לאחר המלחמה, מספר רב של תקריות אלימות קשה והרג המוני שהתרחשו במכרות חלל של תאגיד הכרייה הענק "ליאנדרי" (Liandri), הובילו את "ממשלת העולם החדשה" להתיר במסגרת חוקית "רצח בהסכמה".
לכך נעזרה בליאנדרי, כדי לארגן טורנירים המוניים בהם בני אדם וחוצנים יילחמו אלה באלה, במסגרת תחרותית מאורגנת, בדומה לקרבות גלדיאטורים.
הטורנירים מוזכרים במשחקי Unreal Tournament.
הטורניר הראשון אורגן על ידי ליאנדרי בשנת 2291 והצלחתו גררה עוד טורנירים שמתרחשים מדי שנה בשנה.
המשחק הראשון היה בעל עלילת מדע בדיוני וסובבת סביב חקר כוכב לכת חוצני בשם Na Pali.
מאז שאנריל נארז עם שפת הסקריפטים שלו הקרויה UnrealScript, התפתחה תוך זמן קצר קהילה באינטרנט אשר יכלה להוסיף שינויים כדי לשנות או להרחיב את המשחק.
חבילת ההרחבה למשחק, Unreal: Return to Na Pali, יצאה ב-1999.
באמצע 2003 שחררה אפיק את "Unreal 2: The Awakening", המשחק השני בסדרה המקורית.
המשחק, הציג גרסה משופרת של המנוע Unreal Engine 2. העלילה שלו הייתה שונה לחלוטין מהמשחק הראשון, אך גם הוא הוא מתרחש מחוץ לכדור הארץ ומציג חלק מהאויבים שהוצגו במשחק הראשון.
מאוחר יותר יצאה לו חבילת הרחבה עם אפשרות משחק ברשת.
אפיק גיימס עיכבו את שחרור הכותר אנריל טורנמנט (Unreal Tournament) שמתמקד בעיקר במשחק מרובה משתתפים.
במקור, UT היה חבילת הרחבה למשחק "אנריל", אך מכשתברר שמספר השינויים הגדול שנדרשו במנוע המשחק, ההרחבה הפכה למשחק בפני עצמו.
המשחק הושק עם גרסה חדשה למנוע, גרסה 400. בעדכון המאוחר ביותר התעדכן המנוע לגרסה 436. וגם ושל UnrealEd: הוא הושק בבירור כדי להתחרות ב-Quake III Arena.
גם UnrealEd התעדכן, ונעשה יותר נוח לשימוש.
ב-11 בפברואר 2004, הדמו של Unreal Tournament 2004 התאפשר להורדה דרך האינטרנט.
לאחר מספר שבועות שבהם הופץ הדמו באינטרנט והורידו אותו מעל 1.5 מיליון גולשים, הוא הפך לאחד המשחקים המקוונים הפופולריים ביותר.
המשחק בגרסתו המלאה הופץ מ-18 במרץ 2004, בגרסה 2.5 (3310 עד 3369 - כמעט מגיע לגרסה השלישית של המנוע, אך מנוע המשחק עצמו הוקפא במשחק זה - השיפורים שהוסיפו לו נראו במשחקים אחרים שהשתמשו ב-UE2.5, אך לא ב-UT2004).
בנובמבר 2007 יצא המשחק Unreal Tournament 3, על שם המנוע בו משתמש המשחק, (Unreal Engine 3 (3470-3809. הוא נחשב השלישי בסדרת Unreal Tournament אם מוציאים את UT2003 מהספירה.
ב-8 במאי 2014 הכריזה אפיק ב־Twitch על פיתוח "Unreal Tournament" שיעשה שימוש במונע Unreal Engine 4. המשחקיות השתנתה קלות, לשחקן נוספה יכולת טיפוס על קירות והתחמקות באוויר.
זאת ועוד, נוספה מערכת עליית רמות באמצעות צבירת נקודות ניסיון, על ידי השלמת משימות.
הפיתוח נעשה בשיתוף פעולה עם קהילת הגיימרים, אשר זכו להשתתף בפיתוח אלמנטים במשחק: עיצוב מפות וכלי נשק, תכנות מודים ועריכת סאונד.
ב-15 באוגוסט 2014 אפיק שחררה את גרסת הקדם-אלפא של המשחק.
החל מאפריל 2017, צמצה אפיק את תדירות העדכונים, עד עצירתם הסופית ביולי אותה שנה.
זאת מכיוון שאפיק העדיפו להתמקד בפיתוח המשחק פורטנייט, אשר זכה להצלחה עולמית.
בדצמבר 2018 הודיעה אפיק על הפסקה לצמיתות של עבודת הפיתוח של המשחק.
כחלק מהאסטרטגיה של אפיק גיימס להרחבת שיווק משחקיהם לפלטפורמות נוספות, שוחרר משחק בשם Unreal Championship בנובמבר 2002 עבור ה-Xbox.
המשחק הוא למעשה פורט של UT2003.
משחק ההמשך, Unreal Championship 2: The Liandri Conflict, יצא באפריל 2005 עבור קונסולת האקסבוקס.
ב-14 בדצמבר 2022 הכריזה אפיק על כוונתה לסגור את שרתי המשחק של חלק ממשחקיה הישנים, לטענת אפיק מהלך זה בוצע על מנת לתמוך בצורה מלאה אך ורק במשחקים שתומכים בשירותי האונליין של אפיק.
במסגרת מהלך זה, הוסרו מרבית כותרי הסדרה מחנויות המשחקים המקוונות, ושרתיהם צפויים להיסגר עד ה-24 בינואר 2023. יוצא מן הכלל הוא Unreal Tournament 3, שאפיק הכריזה כי בעתיד תחזיר את שרתיו, דרך שירותי האונליין שלה.
כמו כן, הכריזה אפיק כי ב-24 בינואר "תסגור לחלוטין" את גרסת הקדם-אלפא של Unreal Tournament שיצאה ב-2014. המשמעות היא שלצד סגירת השרתים והסרת המשחק מהחנות המקוונת של אפיק, המשחק יוסר מספריותיהם של השחקנים אשר הורידו ושיחקו במשחק דרך החנות המקוונת של אפיק.
Unreal Tournament ("אנריל טורנמנט", ידוע גם בתור Unreal Tournament 99 או בקיצור UT או UT99) הוא משחק פעולה בסגנון יריות גוף ראשון.
המשחק פותח על ידי חברת Epic Games והופץ על ידי חברת GT Interactive למחשב האישי ולמספר קונסולות שונות.
Epic Games עיכבו את שחרור הכותר.
במקור, UT היה חבילת הרחבה למשחק Unreal, אך כשתברר מספר השינויים הגדול שהיה צריך לעשות במנוע המשחק, חבילת ההרחבה הפכה למשחק בפני עצמו.
המשחק הושק עם גרסה חדשה יותר של המנוע (גרסה 400 - בעדכון הכי חדש התעדכן המנוע לגרסה 436) וגם ושל UnrealEd: הוא הושק בבירור כדי להתחרות ב-Quake III Arena.
המשחק זכה לשבחים רבים, ביניהם תואר "משחק השנה" - דבר שהוביל את Epic ליצור מהדורת "משחק השנה" (Unreal Tournament: Game of the Year edition, ידועה בקיצור כ-UT99 GOTY) שנה מאוחר יותר, וכן היה משוחק באופן תחרותי בטורנירי גיימינג עולמיים רשמיים.
השחקן יכול להגדיר לעצמו שם שחקן ומראה חיצוני מתוך שלל דמויות, חלקן לקוחות מגזעים חיזריים כמו Nali ו-Skaarj העוינים מהכותר הראשון.
כמו כן, ניתן לשחק גם במצב Off-line, נגד בוטים במקום נגד שחקנים אחרים, וכן מערכה שלמה לשחקן יחיד, תואמת קו הזמן מהמשחק הקודם, שמבוססת אף היא על טורנירים.
ניתן גם להגדיר בוטים בתוך שרת המשחק.
המשחק מכיל מגוון של מצבי משחק, ביניהם:
Deathmatch, בו המנצח הוא זה שהרג הכי הרבה שחקנים.
Team Deathmatch - שתי קבוצות נלחמות זו נגד זו, והקבוצה המנצחת היא זו שהצליחה לצבור את מרב ההריגות.
ניתן גם לקיים דו קרבות במצב זה.
Capture the Flag - שתי קבוצות מתחרות זו בזו.
קבוצה שמצליחה לגנוב את הדגל של הקבוצה היריבה ולהביאו עד למיקום הדגל שלה מקבלת נקודה.
הקבוצה שמגיעה ראשונה לניקוד מסוים מנצחת.
Domination - במפת משחק יש כמה נקודות שליטה ושתי קבוצות שנלחמות על השליטה בנקודות אלה.
על כל נקודה שנשלטת הקבוצה השולטת מרוויחה נקודות, וככל שיותר נקודות נשלטות יותר נקודות נכנסות לקבוצה.
הקבוצה המנצחת היא זו שהצליחה לצבור את מרב הנקודות.
Assault - במצב זה יש 2 קבוצות, קבוצה מגינה שמחזיקה במבצר וקבוצה תוקפת שצריכה למלא משימות כדי לכבוש את המבצר.
הקבוצה המנצחת היא זו שהצליחה לכבוש את המבצר או להגן עליו בהצלחה.
Last Man Standing - אותו עקרון כמו ב-deathmatch רק ההפך: יש סף מסוים של מיתות שהשחקן יכול למות, ומי שמגיע לסף הזה (למשל: יש סף של 30 והשחקן מת 30 פעמים) נפסל.
המנצח הוא זה שמת הכי פחות פעמים.
לשחקן מוצעים מגוון כלי נשק, רובם דמיוניים לחלוטין, שחלקם הוצגו עוד קודם בכותר הראשון.
המפות במשחק גדולות למדי ומעוצבות היטב, ומאפשרות מיצוי מלא של יכולות השחקן, כמו כן ישנן מפות שנועדו לשימושים כמו "התקמפרות" (התמקמות במקום אחד וצליפה בשחקנים באמצעות רובה צלפים) ועוד.
אחד הפיתוחים המשמעותיים ביותר במשחק הוא בעניין הבוטים, שלהם בינה מלאכותית נעלית יותר משל משחקים אחרים, והשחקן יכול לבחור את רמתם מתוך 6 רמות קושי.
רקע עלילתי למצב השחקן היחיד
העלילה המצומצמת למדי של המשחק עוסקת בטורנירים בין-כוכביים שעל השחקן להשתתף בהם, שמאורגנים על ידי תאגיד הענק ליאנדרי (Liandri) תאגיד שמתמחה בכריית מחצבים מהחלל החיצון.
הפיתוח של המשחק החל עוד ב-1998 כאשר אפיק הבחינו כי המצב מרובה המשתתפים של המשחק Unreal סבל מנחיתות רבה יחסית למשחקים מתחרים ומבעיות רבות, והחלו לעבוד על חבילת הרחבה עם דגש למשחק רשת מרובה משתתפים.
אולם באמצע הפיתוח התברר כי התוכן החדש, השיפורים במנוע המשחק ובמשחקיות ותיקוני הבאגים היו רבים מדי מכדי לכלול אותם בחבילת הרחבה והשינוי הרב במנוע המשחק יצר בעיות רבות עם התאימות לאחור למשחק המקורי.
לכן, אפיק החליטו לזנוח את פיתוח המשחק כחבילת הרחבה ולהמשיך בפיתוחו הפעם כמשחק עצמאי.
בסופו של דבר המשחק כלל את רוב התוכן שאנריל המקורי הכיל פרט למפות ולמוזיקה.
הדמו הראשון ששוחרר השתמש בגרסת המנוע 322 (כיום הגרסה האחרונה היא 451) ב-17 בספטמבר 1999. הדמו תמך בהאצת חומרה אך ורק לכרטיסי 3dfx והכיל מפת Deathmatch אחת.
מאוחר יותר יצא טלאי שתיקן את הדרייבר ל-3dfx ובעיות שנוצרו בשרת הייעודי.
הדמו המלא הראשוני כלל גם האצת חומרה מבוססת Direct3D, יצא ב-28 בספטמבר תחת גרסת המנוע 338. הדמו המלא, שיצא ב-19 באוקטובר, הציג כבר 5 מפות מלאות כאשר כל אחת משרתת מצב משחק שונה.
יום לאחר מכן יצא גם דמו ללינוקס.
המשחק יצא לבסוף ב-23 בנובמבר 1999 למחשב האישי (Windows/Linux).
ב-19 בינואר 2000 יצאה גם גרסה למקינטוש, וב-26 באוקטובר של אותה שנה יצאה גרסה לפלייסטיישן 2. עם הזמן יצאו 3 חבילות הרחבה (חבילות בונוס) שמאוחר יותר, ב-27 באוקטובר (יום לאחר הוצאת גרסת ה-PS2) צורפו למהדורת Game Of The Year (נקרא גם UT99 GOTY).
ב-29 באוגוסט 2001 יצאה מהדורה בשם Totally Unreal שכללה את המשחק המקורי עם חבילת ההרחבה Return to Na Pali, ואת Unreal Tournament בצירוף דיסק הדגמה של Unreal Championship/Unreal 2.
אחת האפשרויות הגדולות ביותר שניתנו למשתמש עם המשחק היא האפשרות להתאים אישית את המשחק.
המשחק כולל עורך מפות בשם UnrealEd איתו ניתן ליצור מפות חדשות למגוון מצבי המשחק.
כמו כן ישנם גם מודים רבים רשמיים ולא רשמיים שיצאו למשחק שמעניקים שינוי טוטאלי של המשחק, ביניהם המוד ChaosUT שצורף למהדורת "משחק השנה", ו-Tactical Ops, משחק בסגנון קאונטר סטרייק שיצא כמשחק עצמאי.
תאימות לאחור למשחק הראשון: אף על פי שלא ניתן לשחק במפות השחקן היחיד של המשחק Unreal הראשון, פותח מוד תאימות-לאחור OldSkool Amp'd המאפשר את מצב השחקן היחיד וניתן לשחק בו במערכה לשחקן יחיד הרגילה של Unreal, בנוסף לעוד מערכות לשחקן יחיד שנוצרו על ידי משתמשים אחרים.
ההמשך, Unreal Tournament 2003, שוחרר בשנת 2002. המשכים אלו הציעו גרפיקה ומשחק משופרים בהרבה, בזכות עוד עדכון של מנוע המשחק; אלו היו המשחקים הראשונים של Epic המשתמש ב־Unreal Engine 2.0 (גרסת 10xx עד 2522), ועד אז UE 1.5 היה בשימוש (אף על פי שגרסת בטא של UE2 הוצגה ב-E3 2000).
בנובמבר 2007 יצא המשחק האחרון עד כה בסדרה, Unreal Tournament 3, על שם המנוע בו משתמש המשחק, (Unreal Engine 3 (3470-3809, אף על פי שם המשחק הוא לא השלישי בסדרה - למרות זאת, הוא נחשב השלישי בסדרת Unreal Tournament אם מוציאים את UT2003 מהספירה.
בחודש מאי של 2014 הכריזה אפיק על הכותר הבא בסדרת אנריל טורנמנט והוא ייקרא בשם Unreal Tournament (בלי לציין את גרסת המשחק או את השנה בה הוא עתיד להשתחרר - בניגוד לכל המשחקים הקודמים).
החידושים העיקריים בו יהיו המנוע שהוא Unreal engine 4 והעובדה כי המשחק יהיה חינמי לגמרי ועבודת הפיתוח עליו תהיה זמינה גם לקהל הרחב.
Untouchables (ילדי האלוהים), הוא האלבום החמישי של להקת קורן.
האלבום יצא לאור בשנת 2002, שלוש שנים לאחר אלבומם Issues.
האלבום הוא אחד מהפחות מצליחים של קורן.
הוא דורג במקום השני במצעד המכירות השבועיות האמריקאי, במקום השני במצעד המכירות באירלנד ובמקום הרביעי במצעד המכירות בבריטניה.
ההשקעה הכספית באלבום נאמדה בכ-3 מיליון דולר.
Here To Stay (יצא גם כסינגל) (זכה בפרס גראמי)
Thoughtless (יצא גם כסינגל) (בוצעה גרסת כיסוי על ידי אוונסנס)
Alone I Break (יצא גם כסינגל) (היה מועמד לגראמי)
Beat It Upright (ישנן גרסאות של האלבום בהן השיר הזה נמחק ממנו)
Unreal Tournament 2004 הוא משחק פעולה בסגנון יריות גוף ראשון, והמשחק השלישי במספר בסדרת המשחקים Unreal.
המשחק פותח על ידי חברת Epic Games והופץ על ידי חברת אטארי למחשב האישי ולמערכות ההפעלה Windows, Mac OS X ולינוקס ובדומה למשחקים הקודמים מסדרת Unreal Tournament גם משחק זה מתמקד במשחק מרובה משתתפים ברשת האינטרנט.
המשחק, שפותח בעקבות אי הצלחה יחסית של הכותר הקודם בסדרה, הכיל בתוכו את רוב התוכן של הכותר הקודם בתוספת של אפשרויות חדשות ומצבי משחק חדשים ומשופרים, ביניהם מצב משחק חדש, Onslaught, שהציג לראשונה נהיגה על רכבי לחימה (ואף כלי טיס ובחלל) לצורך קרבות על מפות ענק.
עם השקתו החליף המשחק ברוב המדינות את UT2003 על המדפים.
כמו קודמיו בסדרת UT, המשחק מתמקד במשחק מרובה משתתפים ברשת האינטרנט.
השחקן יכול להגדיר לעצמו שם שחקן ומראה חיצוני מתוך שלל דמויות, חלקן לקוחות ממשחקים קודמים.
כמו כן, ניתן לשחק גם במצב Off-line, נגד בוטים במקום נגד שחקנים אחרים וניתן גם להגדיר בוטים בתוך שרת המשחק.
בנוסף לכך יש מערכה לשחקן יחיד שעלילתה המצומצמת כוללת טורניר בין כוכבי שממשיך את הטורנירים שהתקיימו בUT99 ו-2003. המשחק מכיל מגוון של מצבי משחק, ביניהם Deathmatch.
Capture the Flag וAssault הקלאסיים לצד מצבי משחק כגון Onslaught (מצב משחק בו שחקנים רכובים על כלי רכב וכלי טיס צריכים להרוס מקורות כוח של הקבוצה העוינת), Invasion (בו קבוצת שחקנים נדרשים להתמודד נגד פלישת חייזרים מאסיבית בפרק זמן מסוים) ועוד.
המשחק מציע מגוון של כלי רכב וכלי טיס איתן ניתן לקיים קרבות במצבי המשחק Onslaught, Vehicle CTF ולעיתים יותר נדירות גם ב-Assault הוותיק.
יש גם 2 ספינות חלל איתן ניתן לשחק רק במפה רשמית אחת במצב Assault, ובניגוד לרוב הרכבים במשחק עם החלליות ניתן גם לירות בכלי הנשק שלהן.
בדומה לקודמיו, ובמיוחד לUnreal Tournament 99, במשחק קיימת גמישות מבחינת יצירת תוכן מותאם אישית, החל ממפות וכלה במודים שאפשרו שלל דברים כגון מודלים חדשים לשחקנים וכלי נשק, מצבי משחק חדשים ועוד.
המשחק מציע מערכת גמישה שאפשרה שילוב בין תוכן מותאם אישית לתוכן המקורי.
מוד נוסף - Alien Swarm שפותח על ידי Valve, זכה במקום הראשון של המודיפיקציות שאינן משחקי יריות גוף ראשון, ובדומה לכמה משחקים של Valve גם הוא זכה לחידוש ב-2010 תחת מנוע הסורס.
המשחק פותח ברובו על ידי Epic Games, תוך כדי שימוש במנוע Unreal Engine 2.5. הפיתוח כלל הכנסת כל התוכן של 2003 לצד המנוע החדש ושלל אפשרויות חדשות שפותחו הן על ידי אפיק והן על ידי אולפני פיתוח משחקים אחרים.
אפיק הציגה ממשק משתמש חדש למשחק, בקרת שליטה קולית (באמצעות VoIP) שיפורים במנוע המשחק Unreal Engine 2, ביחד עם 31 דמויות חדשות, 31 מפות חדשות, שיפור במצב המשחק Assault והתאמתו למשחק על כלי רכב וחלליות, ורובה צלפים חדש.
בשיתוף עם אפיק, גם אולפנים אחרים תרמו לפיתוח של UT2004. אולפן Psyonix תרם את מצב המשחק Onslaught, ביחד עם 7 מפות למצב משחק זה, כלי נשק דוגמת משגר רימונים, סמן מטרות ומטול נגד כלי רכב, ועיצוב חדש לTranslocator הוותיק.
Digital Extremes פיתחו 13 מפות חדשות, עיצוב חדש לממשק המשתמש ועיצובים חדשים לכלי נשק: לתת המקלע, לASMD ולרובה הפלזמה.
Streamline Studios עבדה על סרטוני הפתיחה לקמפיין לשחקן יחיד וכן על מפת Assault אחת ומפת Onslaught אחת.
במקור, המשחק היה אמור לתמוך אחורנית בUT2003, אך בעיות שונות ושינויים רבים מדי שנעשו במשחק גרמו להזנחת הרעיון לפני שיווק המשחק.
מספר ימים יותר מאוחר הוצאו גרסאות דמו גם למקינטוש וללינוקס.
בסופו של דבר המשחק שוחרר ב-16 במרץ 2004 למחשב האישי (Windows/לינוקס) וב-31 במרץ של אותה שנה למקינטוש.
עם שחרורו, המשחק שווק בכמה גרסאות: הגרסה הרגילה, שכללה את המשחק בלבד, וגרסת אספנים שכללה גם מיקרופון ואוזניות של לוג'יטק (שלא שווקו באירופה) וDVD נוסף עם מדריך כיצד להשתמש בעורך המפות UnrealEd.
המשחק היה אחד הראשונים שפותחו עבור מעבדים בארכיטקטורה של 64 סיביות וב-2005 יצא טלאי שהוסיף תמיכה כזו.
כמו כן שוחררו ב-2004 ו-2005 גם חבילות הרחבה שכללו תכנים חדשים, ומהדורות מיוחדות של המשחק ביניהן Editor Choice 2004 edition שזכו לעדכונים האחרונים (בדומה לגרסת GOTY של UT99)
ב-2006 שוחררה החבילה Unreal Anthology שכללה את Unreal Gold, Unreal Tournament, Unreal 2 בנוסף לגרסת 2004 המעודכנת ביותר, בנוסף לגישה לתוכן שהופץ דרך הסטים.
המשחק זכה לביקורות חיוביות כאשר הממוצע באתר Metacritic עומד על 93%.
כמו כן, המשחק היה מועמד למשחק השנה של 2004 וזכה במשחק הרשת מרובה המשתתפים הטוב ביותר של 2004. המשחק זכה לדירוג M (גילאי 17+) מידי ארגון ESRB עקב אלימות ושפיכות דם.
Until the End of Time הוא אלבום הסטודיו הרביעי שיצא לאחר מותו של הראפר האמריקאי טופאק שאקור.
האלבום מורכב מאוסף של חומר שלא ראה לאור ונערך מתקופת "מקאוולי" בזמן שחתם בחברת התקליטים Death Row Records.
הוא בסה"כ האלבום השני של טופאק שנוצר בלי התערבותו.
לאלבום היו ציפיות גבוהות להפוך בסופו של דבר לאלבום ההיפ הופ הנמכר ביותר בעולם בשנת 2001. הסינגל "Until the End of Time" מכיל דגימה מתוך השיר "Broken Wings", שיר משנות השמונים על ידי Mr.
הקליפ של השיר מבליט אוסף של מאגרים וקטעים של טופאק שלא ראו אור בעבר.
שוג נייט סוכנו ואמו של טופאק אפני שאקור הפיקו את האלבום, ועשרה מהשירים הופקו ונערכו על ידי המפיק הוותיק של טופאק, Johnny "J".
האלבום הגיע 3 פעמים למעמד פלטינה.
רוב השירים נערכו מחדש מהגרסה המקורית, צונזרו והשתנו.